СҚО-да artemia salina шаянының 24 тонна жұмыртқасын заңсыз өндіргендер ұсталды
DATE: 14:33, 20 Тамыз 2024 | GMT +5
TITLE: СҚО-да artemia salina шаянының 24 тонна жұмыртқасын заңсыз өндіргендер ұсталды
URL: https://kaz.inform.kz/news/sko-da-artemia-salina-shayaninin-24-tonna-zhumirtkasin-zansiz-ondrgender-ustaldi-8d2459/
META: DATE: 14:33, 20 Тамыз 2024 | GMT +5
TOTAL WORDS: 170
AUTHOR(S):
TEXT: СҚО Полиция департаменті баспасөз қызметінің мәліметінше, іс-шараға ұйымдасқан қылмысқа қарсы күрес басқармасының қызметкерлері, 6637 әскери бөлімі «Б» тобының әскери қызметшілері қатысты. Нәтижесінде artemia salina шаяны цисталарын рекордтық мөлшерде заңсыз алудың жолы кесілді. Жедел уәкілдермен жүргізілген ауқымды жұмыстың нәтижесінде 13 тамызда Қызылжар ауданының аумағында «КамАЗ» жүк көлігінен 260 қап шаян цисталары тәркіленді. Тағы 242 қап Бескөл елді мекеніндегі қоймадан алынды. Күдіктілер – Тайынша ауданының 35 жастағы және Петропавл қаласының 29 жастағы тұрғыны. Екеуі де бұрын бұзақылық пен ұрлық жасағандығы үшін сотталған. Ұйымдасқан қылмысқа қарсы күрес басқармасының қызметкерлері олардың artemia salina шаянының жұмыртқаларын Тайынша ауданындағы Қалыбек тұзды көлінде аулағанын анықтады. «Алынған artemia salina цисталарының жалпы салмағы 24 тонна, бұл осыған дейін облыс аумағында алынған ең ірі көлем. Балық ресурстарын, басқа су жануарларын немесе өсімдіктерді заңсыз аулау фактісі бойынша қажетті сараптамалар тағайындалып, сотқа дейінгі тергеу жүргізіліп жатыр. Қазақстан Республикасы Қылмыстық кодексінің 335-бабына сәйкес, күдіктілер 3 жылға дейін бас бостандығынан айырылуы мүмкін», - деді СҚО полиция департаменті бастығының орынбасары Асқар Мұхаметқалиев. Бұған дейін СҚО-да медициналық пойыз мамандары бойжеткеннен туа біткен аномалияны анықтағанын жазған едік
